
讟拽住讟 讛讚祝





	拽讗 诪砖诪注 诇谉 讛诇讻讛 讗讬讘注讬讗 诇讛讜 驻诇讬讙讬 专讘谞谉 注诇讬讛 讚专' 讬讜住讬 讗讜 诇讗 驻诇讬讙讬 讜讗诐 转讬诪爪讬 诇讜诪专 驻诇讬讙讬 讗专讬砖讗 讗讜 讗住讬驻讗 转''砖 讻讬爪讚 讗诪专讜 讛讗讬砖 诪讙诇讞 注诇 谞讝讬专讜转 讗讘讬讜 诪讬 砖讛讬讛 讗讘讬讜 谞讝讬专 讜讛驻专讬砖 讗讘讬讜 诪注讜转 诇谞讝讬专讜转讜 讜诪转 讜讗诪专 讛专讬谞讬 谞讝讬专 注诇 诪谞转 砖讗讙诇讞 注诇 诪注讜转 讗讘讗 讝讛讜 砖诪讙诇讞 注诇 诪注讜转 讗讘讬讜 讗讘诇 诪讬 砖讛讬讛 讛讜讗 讜讗讘讬讜 谞讝讬专讬诐 讜讛驻专讬砖 讗讘讬讜 诪注讜转 诇谞讝讬专讜转讜 讜诪转 讛专讬 讗诇讜 讬驻诇讜 诇谞讚讘讛 讚讘专讬 专' 讬讜住讬 专' 讗诇讬注讝专 讜专' 诪讗讬专 讜专讘讬 讬讛讜讚讛 讗诪专讜 讝讛 讛讜讗 砖诪讙诇讞 注诇 诪注讜转 讗讘讬讜 讘注讬 专讘讛 讬砖 诇讜 砖谞讬 讘谞讬诐 谞讝讬专讬诐 诪讛讜 讛讬诇讻转讗 讙诪讬专讬谉 诇讛 讻诇 讚拽讚讬诐 讙诇讞 讙诇讞 讗讜 讚讬诇诪讗 讬专讜砖讛 讙诪讬专讬谉 诇讛 讜驻诇讙讗 讛讜讬 讘注讬 专讘讗 讘讻讜专 讜驻砖讜讟 诪讗讬 讛讬诇讻转讗 讙诪讬专讬谉 诇讛 讜讛讬诇讻讱 诇讗 讘注讬 讙诇讜讞讬 诇驻讜诐 诪讗讬 讚砖拽讬诇 讗讜 讚讬诇诪讗 讬专讜砖讛 讛讬讗 讜讻讬 讛讬讻讬 讚砖拽讬诇 驻讬 砖谞讬诐 讛讻讬 诪讙诇讞 讜讗诐 转讬诪爪讬 诇讜诪专 讬专讜砖讛 讛讬讗 讜诇驻讜诐 讚砖拽讬诇 诪讙诇讞 讜讘讞讜诇讬谉 讛讜讗 讚讗讬转 诇讬讛 驻讬 砖谞讬诐 讗讘诇 讘讛拽讚砖 诇讗 讗讜 讚讬诇诪讗 讻讬讜谉 讚拽谞讬 诇讬讛 诇讙诇讜讞 诇讗 砖谞讗 讗讘讬讜 谞讝讬专 注讜诇诐 讜讛讜讗 谞讝讬专 住转诐 讗讘讬讜 谞讝讬专 住转诐 讜讛讜讗 谞讝讬专 注讜诇诐 诪讗讬 讻讬 讙诪讬专讬谉 讛讬诇讻转讗 讘住转诐 谞讝讬专讜转 讗讜 讚讬诇诪讗 诇讗 砖谞讗 讜讗诐 转讬诪爪讬 诇讜诪专 讛讻讗 讗讬讚讬 讜讗讬讚讬 谞讝讬专讜转 讟讛专讛 讘注讬 专讘 讗砖讬 讗讘讬讜 谞讝讬专 讟诪讗 讜讛讜讗 谞讝讬专 讟讛讜专 讗讘讬讜 谞讝讬专 讟讛讜专 讜讛讜讗 谞讝讬专 讟诪讗 诪讗讬 转讬拽讜:





	讛讚专谉 注诇讱 诪讬 砖讗诪专





	诪转谞讬' 讘讬转 砖诪讗讬 讗讜诪专讬诐 讛拽讚砖 讟注讜转 讛拽讚砖





专砖"讬





	拽诪''诇 讛诇讻讛. 讘谉 讜诇讗 讘转: 讜讗诐 转讬诪爪讬 诇讜诪专 驻诇讬讙讬 讗专讬砖讗. 讛讜讗 讚驻诇讬讙讬 专讘谞谉 讚讗诪专讬 砖讗祝 诪讙诇讞 注诇 谞讝讬专讜转 讗讘讬讜 讜诇讗 砖谞讬 诇讛讜 诇专讘谞谉 讘讬谉 专讬砖讗 诇住讬驻讗 砖讘讻讜诇谉 讛讗讬砖 诪讙诇讞 注诇 谞讝讬专讜转 讗讘讬讜: 讗讜 讗住讬驻讗 驻诇讬讙讬. 讚诇专讘谞谉 住讘讬专讗 诇讛讜 讗讬驻讻讗 讚诇诪讗 诪讗讬 讚砖诪讬注 诇讛讜 诪专' 讬讜住讬 讚讗诪专 讘专讬砖讗 讚讗讬谉 讝讛 诪讙诇讞 注诇 谞讝讬专讜转 讗讘讬讜 住讘讬专讗 诇讛讜 诇专讘谞谉 讛讜讬 诪讙诇讞 讜诪讗讬 讚拽讗''专 讬讜住讬 讘住讬驻讗 讚讛讜讬 诪讙诇讞 住讘讬专讗 诇讛讜 诇专讘谞谉 讚讗讬谞讜 诪讙诇讞: 讛''讙 转''砖 讻讬爪讚 讗诪专讜 讛讗讬砖 诪讙诇讞 注诇 谞讝讬专讜转 讗讘讬讜 诪讬 砖讛讬讛 讛讜讗 讜讗讘讬讜 谞讝讬专讬诐 讜讛驻专讬砖 讗讘讬讜 诪注讜转 诇谞讝讬专讜转 讜诪转 讝讛讜 砖诪讙诇讞 注诇 谞讝讬专讜转 讗讘讬讜 讗讘诇 诪讬 砖讛讬讛 讗讘讬讜 谞讝讬专 讜讛驻专讬砖 讗讘讬讜 诪注讜转 诇谞讝讬专讜转讜 . 讜诪转 讜讗诪专 讛专讬谞讬 谞讝讬专 注诇 诪谞转 砖讗讙诇讞 注诇 诪注讜转 讗讘讗 讛专讬 讗诇讜 讬驻诇讜 诇谞讚讘讛 讚讘专讬 专' 讬讜住讬 专讘讬 讗诇讬注讝专 讜专' 诪讗讬专 讜专' 讬讛讜讚讛 讗讜诪专讬诐 讝讛讜 砖诪讙诇讞 注诇 谞讝讬专讜转 讗讘讬讜. 讻诇讜诪专 诪讚拽讗诪专讬 专讘讬 讗诇讬注讝专 讜专讘讬 讬讛讜讚讛 讘讛讗讬讱 讘专讬讬转讗 讝讛讜 砖诪讙诇讞 讗诇诪讗 讚讗专讬砖讗 讜讗住讬驻讗 驻诇讬讙讬 讜讛讻讬 诪砖诪注 讝讛讜 砖讗诪专讜 (注''诪) 砖诪讙诇讞 注诇 谞讝讬专讜转 讗讘讬讜 讗讘诇 诪讬 砖讛讬讛 谞讝讬专 讘讞讬讬 讛讗讘 砖讻讘专 谞转讞讬讬讘 讘拽专讘谉 讗讞讚 讘驻谞讬 注爪诪讜 讗讬谉 诪讙诇讞 注诇 谞讝讬专讜转 讗讘讬讜 讜砖诪注 诪讬谞讛 讚讗专讬砖讗 讜住讬驻讗 驻诇讬讙讬 砖''诪: 讻诇 讚拽讚讬诐. 谞讝讬专讜转讬讛 诪讙诇讞 注诇 谞讝讬专讜转 讗讘讬讜 讗讜 讚讬诇诪讗 讬专讜砖讛 讙诪讬专讬 诇讛 讜讻诇 诪讗谉 讚讛讜讬 讘专 讬专讜砖讛 讙诪讬专讬 诇讛 讚讝讻讬 讘讛讜: 讜驻诇讙讗 讛讜讬 讻讜'. 讜讞讜诇拽讬谉 讗讜转讜 讘砖讜讛 讝讛 讬讘讬讗 讞爪讬讜 讜讝讛 讞爪讬讜 讜诪讬讬转讜 诪讘转讬讛谉 讻讚讬 诇讛砖诇讬诐 拽专讘谞讜转讬讛谉 注诐 诪注讜转 讗讘讬讛谉: 讘注讬 专讘讗. 讛讬讜 诇讜 讘谞讬诐 谞讝讬专讬谉 讘讻讜专 讜驻砖讜讟 诇讙诇讞 注诇 谞讝讬专讜转 讗讘讬讜 讛讬讻讬 砖拽诇讬 讘讬讛: 讛讬诇讻转讗 讙诪讬专讬 诇讛. 砖诪讙诇讞讬谉 注诇 谞讝讬专讜转 讗讘讬讛谉 讜诇讗 诪讞诪转 讬专讜砖讛 讜讛讬诇讻讱 诇讗 讘注讬 诇讙诇讜讞讬 诇驻讜诐 诪讗讬 讚砖拽讬诇 讗诇讗 讘驻诇讙讗 讗讜 讚讬诇诪讗 讬专讜砖讛 讛讬讗 砖诪讙诇讞讬谉 讘谞讝讬专讜转 讗讘讬讛谉 讜讻讬 讛讬讻讬 讚砖拽讬诇 讛讗讬 讘讻讜专 驻讬 砖谞讬诐 讘讻诇 讛谞讻住讬诐 讛讻讬 讘讛讗讬 谞诪讬 诪讙诇讞 驻讬 砖谞讬诐: 讜讘讞讜诇讬谉 讛讜讗 讚讗讬转 诇讬讛. 诇讘讻讜专 驻讬 砖谞讬诐: 讗讘诇 讘讛拽讚砖. 诇讗讞专 砖谞拽专讘 讛拽专讘谉 讜诪讘拽砖讬谉 诇讗讜讻诇讜 诇讗 砖拽讬诇 驻讬 砖谞讬诐 讗诇讗 讞讜诇拽讬谉 讘讬谞讬讛诐 讘砖讜讛: 讗讜 讚讬诇诪讗. 讻讬 讛讬讻讬 讚拽谞讬 诇讬讛 驻讬 砖谞讬诐 诇讙诇讞 讘讛谉 讛讻讬 谞诪讬 诇注谞讬谉 讞诇讜拽讛 诇讗讞专 砖讛拽专讬讘讜 拽专讘谞讜转讬讛谉 讗注''讙 讚诪讜拽讚砖讬谉 讛谉 砖拽讬诇 讘讛讜 驻讬 砖谞讬诐: 讻讬 讙诪讬专讬 讛讬诇讻转讗 讘住转诐 谞讝讬专讜转. 讛讬讻讗 讚转专讜讬讬讛讜 拽讬讬诪讬 讘住转诐 谞讝讬专讜转 讗讘诇 讛讬讻讗 讚讞讚 诪谞讛讜谉 谞讝讬专 注讜诇诐 诇讗 讗讜 讚讬诇诪讗 诇讗 砖谞讗: 讜讗转''诇 讛讻讗. 讻讬讜谉 讚谞讝讬专讜转 讚讗讘讗 讜谞讝讬专讜转 讚讘专讗 谞讝讬专讜转 讚讟讛专讛 讛讜讗 诪讙诇讞 讛讘谉 注诇 谞讝讬专讜转 讛讗讘: 讘注讬 专讘 讗砖讬 讛讬讻讗 讚讗讘讬讜 谞讝讬专 讟诪讗 讜讛讜讗 谞讝讬专 讟讛讜专. 诪讛讜 诇讛讜住讬祝 注诇 诪注讜转 爪驻讜专讬谉 砖讛驻专讬砖 讗讘讬讜 诇讛讘讬讗 讘讛谉 拽专讘谞讜转 讜讻谉 讗诐 讗讘讬讜 讟讛讜专 讜讛讜讗 讟诪讗 诪讛讜 诇讛讘讬讗 爪驻讜专讬诐 讘讗讜转谉 诪注讜转 砖讛驻专讬砖 讗讘讬讜 诇谞讝讬专讜转 讟讛专转讜 转讬拽讜:





	讛讚专谉 注诇讱 诪讬 砖讗诪专





	讘讬转 砖诪讗讬 讗讜诪专讬诐 讛拽讚砖 讟注讜转: 讻讬爪讚 讗诪专 砖讜专 砖讞讜专 砖讬爪讗 诪讘讬转讬 专讗砖讜谉. 讘砖讞专讬转 讬讛讗 讛拽讚砖 讜讬爪讗 诇讘谉 讛专讬 讝讛 讛拽讚砖 讜讻谉 讻砖讬注诇讛 讚讬谞专 砖诇 讻住祝 讗讜 讞讘讬转 砖诇 砖诪谉 讻讜诇谉 讛拽讚砖 讛讜讗讬诇 讜讬爪讗讜 讘专讗砖讜谞讛 讜讗祝 注诇 讙讘 砖诇讗 谞转拽讬讬诪讜 讚讘专讬讜 砖讛讜讗 住讘讜专 砖讬爪讗 砖讞讜专 讜讬注诇讛 讚讬谞专 砖诇 讝讛讘 讜讞讘讬转 砖诇 讬讬谉 转讞讬诇讛:





转讜住驻讜转





	讗诐 转讬诪爪讬 诇讜诪专 驻诇讬讙讬. 专讘谞谉 注诇讬讛 讚专' 讬讜住讬 诪讚拽转谞讬 讘诪转谞讬' 专' 讬讜住讬 讗讜诪专 诪砖诪注 讚驻诇讬讙讬 专讘谞谉 注诇讬讛 讜讗诐 转讬诪爪讬 诇讜诪专 驻诇讬讙讬 专讘谞谉 讗专讬砖讗 讚拽讗诪专 专' 讬讜住讬 讗诐 谞讚专 讘讞讬讬 讗讘讬讜 讗讬谞讜 诪讙诇讞 讜讗诪专讬 专讘谞谉 讚诪讙诇讞 讘讻诇 注谞讬谉 [讗讜] 讗住讬驻讗 讚拽讗诪专 讚谞讚专 诇讗讞专 诪讬转讛 诪讙诇讞 注诇 [谞讝讬专讜转] 讗讘讬讜 讜讗诪专讬 专讘谞谉 讗讬谞讜 诪讙诇讞: 转讗 砖诪注. 讚讗专讬砖讗 驻诇讬讙讬 讚转谞讬讗 讻讬爪讚 讗诪专讜 讛讗讬砖 诪讙诇讞 注诇 诪注讜转 讗讘讬讜 诪讬 砖讛讬讛 讗讘讬讜 谞讝讬专 讜讛驻专讬砖 讗讘讬讜 诪注讜转 诇谞讝讬专讜转讜 讜诪转 讜讗诪专 讛专讬谞讬 谞讝讬专 注''诪 砖讗讙诇讞 注诇 诪注讜转 讗讘讬讜 讗讘诇 诪讬 砖讛讬讛 讛讜讗 讜讗讘讬讜 谞讝讬专讬诐 讜讛驻专讬砖 讗讘讬讜 诪注讜转 诇谞讝讬专讜转讜 讜诪转 讛专讬 讗诇讜 讬驻诇讜 诇谞讚讘讛 讚讘专讬 专讘讬 讬讜住讬 专''讗 讜专' 诪讗讬专 讜专' 讬讛讜讚讛 讗讜诪专讬诐 讝讛讜 砖诪讙诇讞 注诇 谞讝讬专讜转 讗讘讬讜 讜讘专讜讘 住驻专讬诐 讛讬讗 诪砖讜讘砖转: 讘注讬 专讘讛 讬砖 诇讜 砖谞讬 讘谞讬诐 谞讝讬专讬诐. 诇专讘讬 讬讜住讬 砖谞讚专讜 讗讞专 诪讬转转 讗讘讬讛谉 讜诇专讘谞谉 讙诐 讘讞讬讬 讗讘讬讛谉: 讛讬诇讻转讗 讙诪讬专讬 诇讛. [讜诇讗] 讻讚讬谉 讞诇讜拽讛 讘砖讜讛 讜讻诇 讚拽讚诐 讙诇讞. 讜讻诇 讛拽讜讚诐 诪讛诐 讝讻讛 讘讛诐: 讜驻诇讙讗 讛讜讬. 驻诇讙讗 讝讛 谞讜讟诇 讛讞爪讬 讜讝讛 谞讜讟诇 讛讞爪讬 讻诪讜 讘砖讗专 讬专讜砖讛: 讘注讬 [专讘讗] 讙专讬住 专''转 讜讛专讗砖讜谉 [专讘讛 讘讻讜专] 讜驻砖讜讟 谞讝讬专讬诐 诪讛讜 讛诇讻转讗 讙诪讬专讬 诇讛 讜诇讗 诪谉 讛讚讬谉 讜讛讻讗 诇讗 讘注讬 讙诇讜讞讬 诇驻讜诐 诪讗讬 讚砖拽讬诇 讚讗注''驻 讚砖谞讬 驻砖讜讟讬 驻诇讙讬 诪讻诇 诪拽讜诐 讗讬谞讜 讻砖讗专 讬专讜砖讛 讛''谞 诇注谞讬谉 砖讬讟讜诇 讛讘讻讜专 驻讬 砖谞讬诐 [讜讛''谞] 诇讗 诪爪讬 诇讛讘讬讗 转讙诇讞转讜 诇驻讜诐 诪讗讬 讚砖拽讬诇 讻砖讗专 谞讻住讬诐 讗讜 讚讬诇诪讗 讬专讜砖讛 讙诪讬专讬 讻讬 讛讬讻讬 [讚谞讜讟诇] 驻讬 砖谞讬诐 诪诪注讜转 砖讛驻专讬砖 讗讘讬讜 诇拽专讘谞讜转 谞讝讬专讜转讜 [讻谉 诪讙诇讞] 讜讗转''诇 讘讞讜诇讬谉 讛讜讗 讚讗讬转 诇讬讛 驻讬 砖谞讬诐 驻讬' 专''转 讘讞讜诇讬谉 讚讗诪专 诇砖讜谉 讞讜诇讬谉 讜诇讗 诇砖讜谉 讛拽讚砖 讚讗诪专 诪注讜转 讗诇讜 诇谞讝讬专讜转 [讗讘诇] 讘讛拽讚砖 诇讗 讗讬诇讜 讗诪专 讛专讬 讗诇讜 诇拽专讘谞讜转 谞讝讬专讜转讜: 讗讜 讚讬诇诪讗 讻讬讜谉 [讚拽谞讬] 诇讬讛 诇讙诇讜讞讬 诇讗 砖谞讗. 讜讗驻讬诇讜 讗诪专 诇拽专讘谞讜转 谞讝讬专讜转讜 讚诪讜讻讞 诇砖讜谉 讛拽讚砖: 讗讘讬讜 谞讝讬专 注讜诇诐 讜讛讜讗. 谞讝讬专 住转诐. 讗讜 讗讬驻讻讗 讻讬 讙诪讬专讬 讛诇讻转讗 讘住转诐 谞讝讬专 讜诪爪讬 诇诪讬讘注讬 讚讗讘讬讜 讜讛讜讗 谞讝讬专 注讜诇诐 讗讜 砖诪讗 讛讗 驻砖讬讟讗 讚诪讙诇讞 讻讬讜谉 砖砖诪讜 讛讗讘 讜讛讘谉 讘讞讚 讙讜讜谞讗 诇谞讝讬专讜转: 讜讗转''诇 讛讻讗 讗讬讚讬 讜讗讬讚讬 讘谞讝讬专讜转 讟讛专讛 讜诪讙诇讞 砖驻讬专 注诇 诪注讜转 讗讘讬讜: 讘注讬 专讘 讗砖讬 讗讘讬讜 谞讝讬专 讟诪讗 讜讛讜讗 谞讝讬专 讟讛讜专. 讗讘讬讜 谞讝讬专 讟诪讗 谞讟诪讗 讜讛驻专讬砖 诪注讜转 诇爪讬驻讜专讬诐 讜讗砖诐 诪讛讜 砖讬讜住讬祝 讘谞讜 注诇 讗讜转诐 诪注讜转 诇讛讘讬讗 讞讟讗转 注讜诇讛 讜砖诇诪讬诐 诇谞讝讬专讜转 讟讛专讛 讗讬 谞诪讬 讗讘讬讜 谞讝讬专 讟诪讗 讜讞讝专 讜讛转讞讬诇 讜诪谞讛 谞讝讬专讜转 讟讛专讛 讛讜讗讬诇 讜谞讟诪讗 诇讗 讛讜讬 讚讜诪讬讗 讚谞讝讬专讜转 讚讘谉 讚诇讗 谞讟诪讗 诇讗 诪讙诇讞 讗讘讬讜 谞讝讬专 讟讛讜专 讜讛驻专讬砖 诪注讜转 讜讛讜讗 谞讝讬专 讟诪讗 诪讛讜 砖讬讘讬讗 讛讘谉 爪驻讜专讬诐 [诪谉] 讛诪注讜转 砖讛驻专讬砖 讗讘讬讜 诇谞讝讬专讜转 讟讛专讛:





	讛讚专谉 注诇讱 诪讬 砖讗诪专





	讘讬转 砖诪讗讬 讗讜诪专讬诐 讛拽讚砖 讟注讜转 讛讜讬 讛拽讚砖. 讻讚诪驻专砖 讜讗讝讬诇 讜诪砖讜诐 讚讘转专 讛讻讬 讗讬讬专讬 讘谞讝讬专讜转 讘讟注讜转 谞拽讟 讛谞讬 驻诇讜讙转讬讬讛讜 讘诪讻讬诇转讬谉 讜讻谉 诪砖讜诐 驻诇讜讙转讗 讚讘讬转 砖诪讗讬 讜讘讬转 讛诇诇 讚讘住诪讜讱 讙讘讬 诪讬 砖谞讚专 讜谞砖讗诇 诇讞讻诪讬诐 讻讜' 讗诪专讜 诇讛诐 讘讬转 讛诇诇 诇讘讬转 砖诪讗讬 讗讬 讗转诐 诪讜讚讬诐 讘讝讛 砖讛讜讗 讛拽讚砖 讟注讜转 讜转爪讗 讜转专注讛 讘注讚专 讻诇讜诪专 讗诐 讻谉 [讛讬讗讱] 讗讜诪专讬诐 讘讛拽讚砖 讟注讜转 讚驻诇讬讙讬 注诇谉:





驻讬专讜砖 讛专讗"砖

诪讛讜 讚转讬诪讗 讬专讜砖讛 讙诪讬专讬 诇讛 讚讻诇 诪讬 砖讛讜讗 讬讜专砖 诪讙诇讞:



讗讬讘注讬讗 诇讛讜 驻诇讬讙讬 专讘谞谉 注诇讬讛 讚专' 讬讜住讬 讜讗转"诇 驻诇讬讙讬 讗专讬砖讗 讚讗驻讬' 讛讜讗 讜讗讘讬讜 谞讝讬专讬诐 讬讙诇讞 注诇 诪注讜转 讗讘讬讜. 讗讜 讗住讬驻讗 讚讗驻讬' 谞讝专 讗讞专 诪讬转转 讗讘讬讜 讗讬谞讜 诪讙诇讞 讚诇讬转 诇讛讜 讛诇讻讛:



转"砖 讚讗专讬砖讗 驻诇讬讙讬. 讛"讙 讚转谞讬讗 讻讬爪讚 讗诪专讜 讛讗讬砖 诪讙诇讞 注诇 谞讝讬' 讗讘讬讜 诪讬 砖讛讬讛 讗讘讬讜 谞讝讬专 讜讛驻专讬砖 讗讘讬讜 诪注讜转 注诇 谞讝讬专讜转讜 讜诪转 讜讗诪专 讛专讬谞讬 谞讝讬专 注"诪 砖讗讙诇讞 注诇 诪注讜转 讗讘讗 讗讘诇 诪讬 砖讛讬讛 讛讜讗 讜讗讘讬讜 谞讝讬专讬诐 讜讛驻专讬砖 讗讘讬讜 诪注讜转 注诇 谞讝讬专讜转讜 讜诪转 讛专讬 讗诇讜 讬驻诇讜 诇谞讚讘讛 讚讘专讬 专' 讬讜住讬 专' 讗诇注讝专 讜专"诪 讜专' 讬讛讜讚讛 讗诪专讜 讝讛讜 砖诪讙诇讞 注诇 谞讝讬' 讗讘讬讜. 讘注讬 专讘讗 讬砖 诇讜 讘' 讘谞讬诐. 诇专' 讬讜住讬 砖谞讚专讜 讗讞专 诪讬转转 讗讘讬讛诐 讜诇专讘谞谉 讗祝 讘讞讬讬 讗讘讬讛诐 讛诇讻讛 讙诪讬专讛 诇讛 讻诇 讚拽讚讬诐 诪讙诇讞 诪讬 砖拽讚诐 诇讬讚讜专 谞讝讬' 讘转讞讬诇讛 讗讜 讚讬诇诪讗 讬专讜砖讛 讜讙诪讬专讬 讜驻诇讬讙讬:



讘注讬 专讘讗 讙专' 讜诇注讬诇 讙专住 专讘讛 讚讗讬 讞讚 讗诪讜专讗 讛讜讗 诇讗 讛讜诇"诇 驻注诐 砖谞讬转:



讘讻讜专 讜驻砖讜讟 诪讛讜. 谞"诇 讚讗转"诇 拽讗诪专 讚讗驻讬' 讗诐 讬专讜砖讛 讙诪讬专讬 讜驻诇讬讙讬 讛"诪 (讘讻讜专) [驻砖讜讟] 讜驻砖讜讟 讗讘诇 讘讻讜专 讜驻砖讜讟 诇讗 拽专讬' 讘讬讛 讘讻诇 讗砖专 讬诪爪讗 诇讜 讗讜 讚讬诇诪讗 讻诇 讚讬谉 讬专讜砖讛 讗讬转 诇讬讛:



讜讗转"诇 诇驻讜诐 诪讗讬 讚砖拽讬诇 诪讙诇讞 讘讞讜诇讬谉 讛讜讗 讚讗讬转 诇讬讛 驻讬 砖谞讬诐 讻讙讜谉 砖讗诪专 讗讘讬讜 讗诇讜 诪注讜转 诇谞讝讬专讜转讬 讜诇讗 讗诪专 诇拽专讘谞讜转 谞讝讬专讜转讬 讗讘诇 讘讛拽讚砖 诇讗 讗诐 讗诪专 诇拽专讘谞讜转 谞讝讬专讜转讬:



讜讛"讛 讚诪爪讬 诇诪讘注讬 讙诐 讘驻砖讜讟 讗讬 讙诪讬专讬 讛诇讻讛 讘诪注讜转 讚讛拽讚砖. 讜驻讬' 讝专 讛讜讗. 讜讬专' 诇驻专讬' 讚住讬讜诪讗 讚诪讬诇转讗 讛讬讗 讜讗转"诇 讬专讜砖讛 讛讬讗 讜诇驻讜诐 诪讗讬 讚砖拽讬诇 诪讙诇讞 讘讘' 驻砖讜讟讬' 讻诇 讞讚 诪讙诇讞 诇驻讜诐 诪讗讬 讚砖讬诇 讜诇讗 讗诪专讬' 讻诇 讚拽讚讬诐 诪讙诇讞:



讗转专讬 讛讻讬 讘讻讜专 讜驻砖讜讟 诇讗 诪讙诇讞 诇驻讜诐 诪讗讬 讚砖拽讬诇 讘砖讗专 谞讻住讬诐 讚讘讞讜诇讬谉 讛讜讗 讚砖拽讬诇 驻讬 砖谞讬诐 讚拽专讬谞谉 讘讬讛 讘讻诇 讗砖专 讬诪爪讗 诇讜 讗讜 讚讬诇诪讗 诇讗 砖谞讗:



讗讘讬讜 谞讝讬专 注讜诇诐 讜讻讜' 讻讬 讙诪讬专讬 讛诇讻转讗 讘住转诐 谞讝讬专 驻讬' 讻砖砖谞讬讛诐 讘住转诐 谞讝讬专 驻讬' 讻砖砖谞讬讛诐 讘住转诐 谞讝讬' 讜讛"讛 讚诪爪讬 诇诪讘注讬 讗诐 砖谞讬讛诐 谞讝讬专 注讜诇诐 讗诇讗 砖拽爪专 讛转诇诪讜讚 讜讗转"诇 拽讗诪专:



讗讘讬讜 谞讝讬专 讟诪讗 谞讟诪讗 讜讛驻专讬砖 诪注讜转 诇爪驻讜专讬诐 讜讗砖诐 讜诪转 诪讛讜 砖讬讜住讬祝 讛讘谉 注诇 讗讜转谉 诪注讜转 诇讛讘讬讗 拽专讘谞' 谞讝讬' 讟讛专讛 讗讜 诇讛驻讱 诪讗讬. 住诇讬拽 驻专拽讗 讘"砖 讗讜诪专讬诐 讛拽讚砖 讟注讜转 讛拽讚砖. 讻讚诪驻专砖 讜讗讝讬诇 讻讬爪讚 讗诪专 砖讜专 砖讞讜专 砖讬爪讗 诪讘讬转讬 专讗砖讜谉 讛专讬 讛讜讗 讛拽讚砖. 讘"砖 讗讜诪专讬诐 讛拽讚砖 驻讬' 讗祝 讗诐 讬爪讗 诇讘谉 专讗讜砖谉 讛讜讗 拽讚讜砖. 讚讬谞专 讝讛讘 讜讻讜' 讞讘讬转 砖诇 讬讬谉 讜讻讜' 讜讘讙诪' 诪驻专砖 讛谞讬 讙' 讘讘讬 诇诪讛 诇讬 诪住讜祝 讛拽讚砖 转诪讜专讛 拽专讬 住讜祝 讛拽讚砖 诇驻讬 砖拽讚讜砖转讛 讘讗 诪讻讞 讗讞专转 诪讛 转诪讜专讛 讗驻讬' 讘讟注讜转 讻讚讗诪专讬' 讘转诪讜专讛 驻' 讬砖 讘拽专讘谞讜转 讬讛讬讛 诇专讘讜转 砖讜讙讙 讻诪讝讬讚 讜诪驻专砖 专' 讬讜讞谞谉 讛转诐 讻住讘讜专 诇讜诪专 砖讜专 砖讞讜专 讜讗诪专 诇讘谉 讻住讘讜专 诇讜诪专 转诪讜专转 注讜诇讛 讜讗诪专 转诪讜专转 砖诇诪讬诐 讜讛"讛 谞诪讬 讻住讘讜专 诇讜诪专 砖讜专 砖讞讜专 讬讛讬讛 (讛拽讚砖) [转诪讜专讛] 讜讗诪专 诇讘谉 拽讚讜砖 讜讻谉 讘诪转谞讬转讬谉 谞诪讬 讗讬 讗诪专 砖讜专 砖讞讜专 砖讬爪讗 诪讘讬转讬 专讗砖讜谉 [讬讛讬讛 讛拽讚砖] 讜讬爪讗 诇讘谉 拽讚讜砖:





砖讬讟讛 诪拽讜讘爪转

讗讬讘注讬讗 诇讛讜 驻诇讬讙讬 专讘谞谉 注诇讬讛 讚专' 讬讜住讬 讜讗诐 转诪爪讗 诇讜诪专 驻诇讬讙讬 讗专讬砖讗. 讚讗驻讬诇讜 讛讜讗 讜讗讘讬讜 谞讝讬专讬诐 讬讙诇讞 注诇 诪注讜转 讗讘讬讜. 讗讜 讗住讬驻讗. 讚讗驻讬诇讜 谞讝讬专 讗讞专 诪讬转转 讗讘讬讜 讗讬谞讜 诪讙诇讞 讚诇讬转 诇讛讜 讛诇讻讛. 讛专讗"砖 讝"诇 讘驻讬专讜砖讬讜. 讜讻谉 驻讬专砖 讛专讘 注讝专讬讗诇 诇讙专住转 专砖"讬 讝"诇 讜讝"诇: 驻讬专讜砖 讗专讬砖讗 讚拽讗诪专 专' 讬讜住讬 讚讛讬讻讗 讚谞讚专 诇讗讞专 诪讬转转 讗讘讬讜 讗讬谞讜 诪讙诇讞 注诇 谞讝讬专讜转 讗讘讬讜 讜讗讬讬专讬 专讘谞谉 讘诪讙诇讞. 讗讜 讗住讬驻讛 讻诇讜诪专 讘专讬砖讗 诪讜讚讛 讚讗讬谞讜 诪讙诇讞 讗诇讗 讗住讬驻讗 讚讜拽讗 驻诇讬讙讬 讚讗诪专 专' 讬讜住讬 讗诐 谞讚专 讘讞讬讬 讗讘讬讜 讚诪讙诇讞 讜专讘谞谉 驻诇讬讙讬 讜住讘专讬 讗驻讬诇讜 讛讻讬 讚讗讬谉 诪讙诇讞.  


讛讻讬 讙专住讬谞谉 转讗 砖诪注 讻讬爪讚 讗诪专讜 讛讗讬砖 诪讙诇讞 注诇 谞讝讬专讜转 讗讘讬讜 讘讝诪谉 砖谞讚专 讘讞讬讬 讛讗讘. 讗讘诇 讗诐 谞讚专 诇讗讞专 诪讬转转 讗讘讬讜 讗讬谞讜 诪讙诇讞 注诇 谞讝讬专讜转 讗讘讬讜 讚讘专讬 专' 讬讜住讬. 专' 讗诇注讝专 讜专' 诪讗讬专 讜专' 讬讛讜讚讛 讗讜诪专讬诐 讘讬谉 讻讱 讜讘讬谉 讻讱 讗讬谞讜 诪讙诇讞 注诇 谞讝讬专讜转 讗讘讬讜. 讜讛讘专讬讬转讗 讻转讜住驻转讗. 讜讛砖转讗 诪讜讻讞 讚讗住讬驻讗 驻诇讬讙讬 专讘谞谉. 讻讱 讛讬讗 讛讙讬专住讗 讜驻讬专讜砖讬谉 谞驻讬砖讬谉. 讜讘专讜讘 住驻专讬诐 讙专住讬谉 讙讬专住讗 讗讞专转 讜讗讬谞讜 注讬拽专 讚讛讻讬 诪讜讻讞 讘转讜住驻转讗 讻讚驻专讬砖讬转. 注讚 讻讗谉 诇砖讜谞讜. 


讛诇讻转讗 讙诪讬专讬 诇讛. 讜讗讬谞讛 讘讚讬谉 讞诇讜拽讛 讘砖讜讛 讜讻诇 讚拽讚讬诐 诪讙诇讞. 讬砖 诪驻专砖讬诐 诪讬 砖拽讚诐 诇讬讚讜专 谞讝讬专讜转 专讗砖讜谉. 讜讬砖 诪驻专砖讬诐 讻诇 讛拽讜讚诐 讝讻讛 讘讛谉. 砖讬讟讛: 


讘注讬 专讘讗 讙专讬住 专"转. 讚讗讬 讞讚 讗诪讜专讗 诇讗 讛讬讛 诇讜 诇转诇诪讜讚 诇讛驻住讬拽 讘讗诪爪注 讛讘注讬讜转 讜诇讜诪专 讘注讬 专讘讗. 转讜住驻讬 讛专讗"砖 讝"诇: 

